Source: https://www.curierulfiscal.ro/2012/07/20/modificarea-regulamentului-privind-organizarea-si-desfasurarea-concursului-de-promovare-in-functia-de-judecator-la-iccj/
Timestamp: 2020-07-11 20:28:19+00:00
Document Index: 40475528

Matched Legal Cases: ['ICCJ\n', 'ICCJ\n', 'iccj ', 'articolul 9', 'articolul 12', 'articolul 14', 'articolul 14']

Curierul fiscal | Modificarea Regulamentului privind organizarea si desfasurarea concursului de promovare in functia de judecator la ICCJ
Modificarea Regulamentului privind organizarea si desfasurarea concursului de promovare in functia de judecator la ICCJ
Cuvinte cheie: concurs • iccj • promovare in functie
In M. Of. nr. 481 din 13 iulie 2012 a fost publicata Hotararea Consiliului Superior al Magistraturii nr. 580/2012 pentru modificarea Regulamentului privind organizarea si desfasurarea concursului de promovare in functia de judecator la Inalta Curte de Casatie si Justitie, aprobat prin Hotararea Plenului Consiliului Superior al Magistraturii nr. 74/2012.
Regulamentul privind organizarea si desfasurarea concursului de promovare in functia de judecator la Inalta Curte de Casatie si Justitie, aprobat prin Hotararea Plenului Consiliului Superior al Magistraturii nr. 74/2012, publicata in Monitorul Oficial al Romaniei, Partea I, nr. 112 din 13 februarie 2012, se modifica dupa cum urmeaza:
1. La articolul 9, punctul 3 va avea urmatorul cuprins:
“3. controleaza si indruma actiunile privind organizarea si desfasurarea concursului, constand, in principal, in: identificarea si, dupa caz, inchirierea spatiilor adecvate pentru sustinerea probelor de concurs, procurarea necesarului de rechizite, asigurarea asistentei medicale pe parcursul desfasurarii concursului si a pazei necesare pentru pastrarea ordinii publice la centrele de concurs si de corectare, asigurarea cheltuielilor de transport, cazare si diurna pentru membrii comisiilor;”.
2. La articolul 12 alineatul (2), litera b) va avea urmatorul cuprins:
“b) cate un cadru didactic universitar de la o facultate de drept din cadrul unei universitati de cercetare avansata si educatie, astfel cum aceasta este clasificata pe baza evaluarii prevazute la art. 193 alin. (4) lit. c) din Legea educatiei nationale nr. 1/2011, cu modificarile si completarile ulterioare, propus de Institutul National al Magistraturii;”.
3. La articolul 14 alineatul (2), litera b) va avea urmatorul cuprins:
“b) cate un cadru didactic universitar de la o facultate de drept din cadrul unei universitati de cercetare avansata si educatie, astfel cum aceasta este clasificata pe baza evaluarii prevazute la art. 193 alin. (4) lit. c) din Legea nr. 1/2011, cu modificarile si completarile ulterioare, propus de Institutul National al Magistraturii;”.
4. La articolul 14, alineatul (3) va avea urmatorul cuprins:
“(3) Judecatorul de la Inalta Curte de Casatie si Justitie, formatorul de la Institutul National al Magistraturii si cadrul didactic universitar de la o facultate de drept din fiecare comisie trebuie sa fie specializati in materiile corespunzatoare sectiei Inaltei Curti de Casatie si Justitie pentru care a fost numita comisia.”